Diari Oficial de la Generalitat Valenciana


Sumari del DOGV 1777, del 07-05-1992 (1992/824696)

ORDRE de 23 de març de 1992, de la Conselleria de Cultura, Educació i Ciència, per la qual es convoquen 122 llicencies per estudis per al curs escolar 1992-1993, destinades al professorat d'ensenyament no universitari de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/03/23/(1)/dof/vci/html**

### Dades del document

Número de DOGV
:   1777

Data del DOGV
:   07-05-1992

Secció del DOGV
:   DISPOSICIONS GENERALS

Número del document
:   1992/824696


Data del document
:   23-03-1992

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 23 de març de 1992, de la Conselleria de Cultura, Educació i Ciència, per la qual es convoquen 122 llicències per estudis per al curs escolar 1992-1993, destinades al professorat d'ensenyament no universitari de la Comunitat Valenciana.  
La Llei Orgànica 1/1990, de 3 d'octubre, d'Ordenació General del Sistema Educatiu, en l'article 59, preveu que les administracions educatives fomentaran la investigació i afavoriran l?elaboració de projectes que incloguen innovacions curriculars, metodològiques, tecnològiques i didàctiques. Amb aquest fi, la Conselleria de Cultura, Educació i Ciència es proposa estimular la investigació educativa de manera que genere actituds reflexives i comprensives de la pràctica docent, a més de pretendre potenciar els treballs encaminats a proposar criteris i orientacions per a realitzar adaptacions curriculars, elaborar materials didàctics que garantesquen i donen suport a l?ús del currículum com a instrument d'investigació, i també l'aprofundiment en diversos camps del coneixement i l'ampliació d?estudis que repercutesquen en la millora del sistema educatiu.  
Per aquest motiu, es convoquen llicències per estudis, com una mesura específica de la política de formació permanent del professorat per tal de fomentar actituds d'estudi, d'investigació, de reflexió sistemàtica sobre la pràctica i d'aprofundiment en diversos camps del coneixement i per a facilitar als professors i al personal especialitzat la seua formació i promoció. Per tot això,  
ORDENE  
Primer. Convocatòria  
Convocar un concurs de mèrits per a concedir 122 llicències per estudis durant el curs 1992/93, dirigides a professors i professores destinats a centres públics, serveis psicopedagògics escolars o en les unitats d'inspecció educativa de la Comunitat Valenciana en les modalitats que figuren en l'annex I que acompanya aquesta convocatòria.  
Segon. Candidats  
Podran participar en el concurs els funcionaris i les funcionàries pertanyents als cossos o escales que es detallen a continuació:  
1. Mestres.  
2. Professors d'Ensenyament Secundari.  
3. Professors tècnics de Formació Professional.  
4. Professors d'escoles oficials d'idiomes.  
5. Professors de música i arts escèniques.  
6. Mestres de taller d'arts plàstiques i disseny.  
7. Professors d'arts plàstiques i disseny.  
8. Catedràtics de música i arts escèniques.  
9. Cossos i escales declarats a extingir.  
Tercer. Condicions  
Els candidats hauran de tenir els requisits següents:  
3.1. Ser funcionari de carrera, estar en situació de servei actiu i prestar serveis durant el curs 1992-1993 en centres públics, serveis psicopedagògics escolars o en les unitats d'Inspecció Educativa la gestió directa dels quals corresponga a la Conselleria de Cultura, Educació i Ciència.  
3.2. Tenir, com a mínim, cinc anys d'antiguitat en serveis prestats en places en els cossos o escales que es detallen en l'ap. 2n., en qualitat de funcionari de carrera o interí, comptant aquest curs acadèmic.  
3.3. No estar destinat en comissió de serveis o en adscripció temporal en l?exterior durant el període per al qual se sol·licita la llicència.  
3.4. No estar subjecte al servei militar en el període de llicència per estudis.  
3.5. No haver obtingut en els cinc últims cursos una llicencia per estudis atorgada per la Conselleria de Cultura, Educació i Ciència, pel Ministeri d'Educació i Ciència o altres comunitats autònomes; aquesta condició no serà exigida als professors que van obtenir una llicència per estudis per primera vegada en el curs 1991-1992 i que sol·liciten pròrroga d'aquesta per al curs 1992-1993.   
3.6. Obtenir, com a mínim, quatre punts en l'apartat 1 del barem dels annexos IV i V d'aquesta convocatòria.  
Quart. Sol·licituds i documentació.  
1. Les sol·licituds, juntament amb la documentació corresponent es dirigiran a la Direcció General d'Ordenació i Innovació Educativa, segons el model de l'annex II.  
2. La presentació de sol·licituds i documentació es realitzarà al Registre General de la Conselleria de Cultura, Educació i Ciència i dels serveis territorials de Cultura i Educació, i als centres d'Informació, Iniciatives i Reclamacions de la Generalitat Valenciana, sense perjudici del que estableix l'article 66 de la Llei de Procediment Administratiu.  
3 El termini de presentació serà d'un mes a partir de l?endemà de la publicació d'aquesta ordre en el Diari Oficial de la Generalitat Valenciana.  
Cinquè  
S'adjuntarà a la instància de sol·licitud la documentació següent:  
1. Professors que sol·liciten llicència per primera vegada:  
a) Full de serveis certificat pels serveis territorials de Cultura i Educació, i en el cas del professorat que pertany al cos d'Ensenyament Mitjà, d'ensenyaments artístics i de l'Escola Oficial d'idiomes podrà estar certificat pel centre en què s'haja adscrit el sol·licitant, tancat per al professorat del cos de mestres el 31 d'agost de 1992, i, per al professorat del cos d'Ensenyament Mitjà, el 30 de setembre de 1992.  
b) Fotocòpia compulsada del títol administratiu o, si és el cos, nomenament d?interí, amb diligències de la pressa de possessió i cessament.  
c) Projecte d'estudis o treballs que es realitzaran durant el període de la llicència, segons l'esquema contingut en l'annex III.  
d) Acreditació dels mèrits acadèmics, professionals o de qualsevol tipus relacionats amb els estudis o treballs per als quals demana la llicència. Aquests seran justificats mitjançant els documents què s'especifiquen en l'annex IV d'aquesta ordre.  
e) Relació numerada, datada i signada de la documentació presentada seguint l'ordre que apareix en l'annex IV.  
No seran considerats, ni per tant valorats, els mèrits al·legats i no justificats degudament, ni els que es justifiquen fora del termini a què es refereix el punt 3r. de l'apartat 4t. d'aquesta convocatòria.  
2. Professors que sol·liciten pròrroga:  
a) Memòria documentada de les activitats realitzades durant l'aprofitament de la llicència.  
b) Acreditació dels mèrits acadèmics, professionals o de qualsevol tipus relacionats amb les activitats realitzades durant el període d'aprofitament de la llicència, curs 1991-1992. Aquests seran justificats mitjançant els documents que s'especifiquen en l'annex V d'aquesta ordre.  
c) Relació numerada i signada dels documents que aporten seguint l?ordre que apareix en l'annex V. A l?efecte de puntuació s'acreditaran tan sols els mèrits realitzats després del 21 de juny de 1991, data d'acabament del termini de presentació de sol·licituds a la convocatòria de llicències per estudis de l?Ordre de 23 de març de 1991 (DOGV 31.05.91). Els títols expedits posteriorment a la data indicada, es comptaran com a mèrits sempre que en l'anterior convocatòria no hagen estat acreditats i justificats mitjançant la presentació d'un certificat.  
No seran considerats ni, per tant, valorats els mèrits al·legats i no justificats degudament, ni els que es justifiquen fora del termini a què es refereix el punt 3n de l'apartat 4t. d'aquesta convocatòria.  
Sisè  
La llicència se sol·licitarà per una sola modalitat i un sol període de durada, segons el model de l'annex II.  
El professorat que sol·licite pròrroga a la llicència per estudis que actualment té sols podrà fer-ho per aquella modalitat que consta en la Resolució de 30 de juliol de 1991, (DOGV 01.09.91).  
Setè. Comissió seleccionadora  
La selecció de les sol·licituds, la realitzarà una comissió presidida per la Directora General d'Ordenació i Innovació Educativa o persona en qui delegue, i formada per:  
- El Cap del Servei de Formació del Professorat.  
- Un representant de la Direcció General de Règim Econòmic i de Personal, designat pel director general corresponent.  
- Un inspector d?educació designat pel Cap de la Unitat d'Inspecció de cadascun dels serveis territorials de Cultura i Educació de la Comunitat Valenciana.  
- Tres assessors o directors de CEP, designats per la Directora General d'Ordenació i Innovació Educativa.  
Hi actuarà com a secretari o secretària un funcionari de la Direcció General d'Ordenació i Innovació Educativa.  
A les reunions de la comissió podrà assistir, amb veu però sense vot, un representant de cadascun dels sindicats que formen part de la mesa sindical sectorial d?educació.  
La comissió tindrà facultats per a resoldre tots els dubtes que apareguen en la interpretació de les bases, i la possibilitat d'entrevistar els sol·licitants si ho estima oportú.  
La comissió podrà disposar la constitució de subcomisissions especialitzades tan sols a l'efecte de col·laborar en la valoració dels mèrits, projectes d'estudi o treballs dels candidats.  
Vuitè. Selecció  
La comissió seleccionadora realitzarà una pre-selecció tenint en compte:  
A) Els que sol·liciten llicència per estudis per primera vegada:  
1. La puntuació del barem que figura com a annex IV d'aquesta convocatòria.  
2. En cas d'empat entre els pre-seleccionats, aquest es dirimirà atenint-se successivament als criteris següents:  
a) Major puntuació en l'apartat 1 del barem  
b) Major puntuació en l'apartat 2.1. del barem  
c) Major puntuació en l'apartat 3 del barem  
B) Els que sol·liciten pròrroga de la llicència per estudis que tenen actualment:  
1. La puntuació del barem que figura com a annex V d'aquesta convocatòria.  
2. L?empat entre els candidats a pròrroga es dirimirà tenint en compte la puntuació total obtinguda en l'anterior convocatòria. Si continua l'empat, es procedirà com en el punt 2 de l'apartat A.  
En el cas de places vacants en alguna de les modalitats, i segons el parer de la Comissió seleccionadora, podran incorporar-se d'altres en què hi haja candidats, tenint en compte que el nombre total de llicències no podrà sobrepassar el previst.  
La relació de pre-seleccionats es farà pública al tauler d'anuncis de la Conselleria de Cultura, Educació i Ciència, dels serveis territorials de Cultura i Educació i dels centres de professors, i hi haurà un termini de 8 dies naturals per a reclamar.  
Transcorregut aquest termini, una vegada estudiades i, si escau, ateses aquestes reclamacions, la comissió seleccionadora trametrà, a la Direcció General de Règim Econòmic i de Personal, l'acta o les actes definitives on constarà la relació final dels seleccionats.  
La Direcció General de Règim Econòmic i de Personal, una vegada resolt el concurs de mèrits d'acord amb els requisits que estableix aquesta convocatòria, publicarà la resolució definitiva de la concessió de llicència per estudis en el Diari Oficial de la Generalitat Valenciana.  
Novè. Renúncies  
Una vegada publicada la relació de pre-seleccionats hi haurà un termini de 8 dies naturals per a presentar renúncia a la concessió de la llicència per estudis davant la comissió seleccionadora.  
Resolta aquesta convocatòria, no s'admetran renúncies a les llicències concedides, llevat dels casos d'excepcional gravetat considerats lliurement per la Direcció General de Règim Econòmic i Personal, amb l?informe previ de la Direcció General d'Ordenació i Innovació Educativa.  
Deu. Retirada de documentació  
Durant el mes d'octubre de 1992, els participants podran retirar la seua documentació de la Direcció General d'Ordenació i Innovació Educativa, de la Conselleria de Cultura, Educació i Ciència, directament o per mitjà d'una persona autoritzada. Transcorregut el termini, es perdrà el dret sobre aquesta.  
Onze. Període de durada  
El període de durada de les llicències serà:  
1. Professors que sol·liciten llicència per primera vegada.  
A) Període de duració d'un any:  
- Per al professorat de centres de Pre-escolar, d'Educació Primària, d'Educació Especial, EPA, i SPE, de l?1 de setembre de 1992 al 31 d'agost de 1993, i, per al professorat d'Ensenyament Mitjà, ensenyaments artístics i de l'Escola Oficial d'Idiomes, de l?1 d'octubre de 1992 al 30 de setembre de 1993.  
B) Període de duració quadrimestral:  
- Primer quadrimestre serà del 15 de setembre al 15 de gener  
- Segon quadrimestre serà del 16 de gener al 15 de maig. 2. Professors que sol·liciten pròrroga (2a vegada).  
A) Període de durada un any:  
- Per al professorat de centres de Pre-escolar, d'Educació Primària, d'Educació Especial, EPA, i SPV, de l'1 de setembre de 1992 al 31 d?agost de 1993, i, per al professorat d'Ensenyament Mitjà, ensenyaments artístics i de l?Escola Oficial d'Idiomes, de l'1 d?octubre de 1992 al 30 de setembre de 1993.  
B) Període de durada quadrimestral:  
- Per al professorat de centres de Pre-escolar, d'Educació Primària, d'Educació Especial, EPA, i SPE, de l'1 de setembre de 1992 al 31 de desembre de 1992, i, per al professorat d'Ensenyament Mitjà, ensenyaments artístics i de l?Escola Oficial d'Idiomes, de 1'1 d'octubre de 1992 al 31 de gener de 1993.  
Dotze. Informe de progrés i memòria final  
Al llarg del període de llicència per estudis els beneficiaris presentaran en els serveis territorials de Cultura i Educació la documentació següent:  
A) Els que tinguen una llicència amb durada d'un any:  
1. Durant el mes de gener de 1993, un informe de progrés sobre el treball desenvolupat fins aquesta data o sobre els estudis realitzats, aquests mitjançant el certificat acreditatiu d?estar matriculat al curs per al qual sol·licità la llicència i de l'assistència a aquest, segons el model de l'annex VI.  
2. A l'acabament del període de llicències per estudis en el termini improrrogable d'un mes, una memòria global del treball desenvolupat o certificat acadèmic dels estudis realitzats.   
B) Els qui tinguen una llicència per estudis amb durada quadrimestral.  
1. Durant la primera quinzena de novembre de 1992, presentaran un informe de progrés, segons el model de l'annex VI, els qui tinguen de la llicència durant el primer quadrimestre.  
2. Durant la primera quinzena de març de 1993, presentaran un informe de progrés, segons model de l'annex VI, els qui tinguen la llicència durant el segon quadrimestre.  
3. En acabar el període de llicència per estudi, en el termini improrrogable d'un mes, una memòria global del treball desenvolupat o certificat acadèmic dels estudis realitzats.  
Una vegada presentada aquesta documentació, els serveis territorials de Cultura i Educació, mitjançant la Unitat d'Inspecció Educativa, comunicaran al Servei de Formació del Professorat el compliment del que se sol·licità en aquest apartat per part del professorat que es trobe en llicència per estudis durant algun quadrimestre o al llarg de tot el curs escolar 1992-1993.  
La Conselleria de Cultura, Educació i Ciència podrà disposar de les memòries d'acord amb la legislació vigent sobre la propietat intel·lectual.  
Tretze  
L?incompliment de les condicions previstes en aquesta ordre podrà motivar la rescissió de la llicència per estudis, i les sancions corresponents.  
Catorze  
Durant el temps de durada de la llicència per estudis, els professors i les professores seleccionats rebran els emoluments corresponents a les retribucions bàsiques, segons l'article 23.2. de la Llei 30/1984, de Mesures per a la Reforma de la Funció Pública.  
DISPOSICIONS FINALS  
Primera  
S'autoritzen les Direccions Generals d'Ordenació i Innovació Educativa i de Règim Econòmic i de Personal, en l?àmbit de les seues competències, a dictar les instruccions necessàries per al desenvolupament d'aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 23 de març de 1992.  
El Conseller de Cultura, Educació i Ciència,   
ANDREU LOPEZ I BLASCO  
Veure imatge


Còpia Permalink ELI